צבי גלינקה

צבי גלינקה (24 בנובמבר 1924 - 9 בנובמבר 2015) היה פרופסור לבוטניקה; מראשוני חוקרי הפיזיולוגיה של הצמח בישראל. צבי גלינקה נולד בלומז'ה, פולין, וגדל במשפחה ציונית דתית. אביו, מאיר, הוסמך לרבנות ואימו, שיפרה, ניהלה גן ילדים בשפה העברית. בהיותו בגיל 8 עלה עם הוריו ואחותו יפה (כיום סלוצקי) לארץ ישראל. המשפחה התגוררה ברמתיים (כיום חלק מהוד השרון). גלינקה למד בבית-ספר יסודי דתי, ובסיומו למד בתיכון בתל אביב והיה חבר בתנועת "השומר הצעיר". בשנים שלפני הכרזת המדינה הצטרף גלינקה ל"הגנה" ויצא להכשרה בקיבוץ אילון. בקיבוץ חלה במלריה שסיכנה את חייו, וחזר לאזור השרון. בין השנים 1946–1943 שירת גלינקה כנוטר ב"משטרת היישובים העבריים" ובמקביל היה אחד ממפקדי הגדנ"ע בשרון. במסגרת זאת היה אחראי על ביטחונם והעברתם של מעפילים שירדו מספינותיהם צפונה משפיים. משנת 1946 ועד קום המדינה פיקד גלינקה על הגדנ"ע בנפת פתח תקווה. עם הקמת המדינה השתתף בקורס הקצינים הראשון של צה"ל. במלחמת יום כיפור, בגיל 49, גויס לשמונה חודשי מילואים, השתתף בכוח שחצה את תעלת סואץ, ושירת כמ"פ מפקדה בגדוד מילואים מעבר לתעלה. גלינקה המשיך ושירת במילואים בדרגת סרן עד אחרי גיל 50. נטייתו להדרכה והוראה משכה אותו ללימודי הוראת טבע בסמינר למורים בגבעת השלושה. בסיום לימודיו בסמינר החל גלינקה לעבוד כמורה לטבע. בשנת 1957 נפתחה שלוחה של האוניברסיטה העברית באבו כביר, תל אביב, וגלינקה החל ללמוד במחלקה לביולוגיה. בשנת 1966 סיים גלינקה את לימודיו לתואר השלישי באוניברסיטה העברית, בהנחיית דר' לאונורה ריינהולד. הוא היה מראשוני הסגל האקדמי של המחלקה לבוטניקה באוניברסיטת תל אביב. בשנת 1977 מונה לפרופסור מן המניין. בין השנים 1978–1982 עמד בראש המחלקה לבוטניקה, ובשנים 1985–1988 ניהל את מכון הדגנים. גלינקה עסק במחקר בסיסי, שתרם להבנת הגורמים המשפיעים על תנועת מים בצמחים. הבנת הגורמים והתהליכים הללו יכולה לתרום לגידול צמחים לתועלת האדם בסביבה שחונה ודלת מים. בתמצית, מצביעים מחקריו על כך ש: פחמן דו-חמצני מעכב תנועת מים בגבעול (נבטי חמניות), בהתאם לפוטנציאל המים בגבעול. ההורמון הצמחי ABA מגביר תנועת מים דרך הממברנות בשורשים (גזר) וגם בגבעולים (חמניה), כתוצאה מהשפעתו על התכונות של הממברנות של התאים בצמחים אלו. נושא זה נחקר מכיוונים שונים, ומצביע על כך שהשפעת ההורמון ABA תלויה ב-ATP (מקור אנרגיה), וכי יש הבדלים בתגובה ל-ABA בין סוגי תאים שונים. כמו כן, השפעת ABA על תנועת מים תלויה בריכוז היונים בתמיסה, והיא גבוהה יותר ככל שיורד ריכוז היונים בתמיסה. נבחנה החַדירוּת של ממברנות של תאי צמחים שונים למים וליונים, ונתגלה כי היא מצביעה על תהליכי חדירה שונים בממברנות של תאים שונים. עוד נמצא שיש השפעה גם לטמפרטורה. במספר ניסויים שערכו פרופ' גלינקה ושותפיו נחקרו התנאים לחדירוּת הממברנה לאשלגן, ונמצאה השפעה של הלחץ האוסמוטי החיצוני, השפעה של יוני סידן והשפעה של לחץ הטורגור (לחץ על דופן התא שנוצר בגלל כניסת מים). נמצא שכניסת יוני אשלגן לתאים מושפעת באופן בלתי-תלוי הן ביוני סידן והן בטורגור של התאים. תחום אחר שאותו חקר פרופ' גלינקה היה השפעת האור הנקלט על ידי הפיגמנט הצמחי פיטוכרום וההורמון הצמחי IAA על התארכות מזוקוטיל (הגבעול שמתחת לפסיגים) של נבטי תירס. לאחר פרישתו לגמלאות, שימש בהתנדבות כחבר בוועדת המלגות לתלמידים מצטיינים בעיריית חולון. בשנת 1998 הוענק לפרופ' צבי גלינקה התואר "יקיר העיר חולון". גלינקה נפטר ב-9 בנובמבר 2015, ביום הולדתו ה-91, על פי התאריך העברי. בלכתו לעולמו השאיר אחריו אשה, רותי לבית דשא (דויטש), בת למשפחת מייסדי כפר ביל"ו, אותה פגש בעת לימודיו בסמינר בגבעת השלושה ושלושה ילדים. גלינקה כתב מאמרים רבים, בעצמו ובשותפות עם עמיתי מחקר. Rapid Changes in Permeability of Cell Membranes to Water Brought About by Carbon Dioxide & Oxygen. Z. Glinka & Leonora Reinhold Department of Botany, Hebrew University of Jerusalem, Israel. Plant Physiol. (1962) 37(4):481-486 Reversible Changes in the Hydraulic Permeability of Plant Cell Membranes. Z. Glinka and Leonora Reinhold. Department of Botany, Hebrew University of Jerusalem, Israel. Plant Physiol. (1964) 39(6):1043-1050 Reduction in Turgor Pressure as a Result of Extremely Brief Exposure to CO2. Leonora Reinhold and Zvi Glinka Department of Botany, Hebrew University of Jerusalem, Israel. Plant Physiol. (1966) 41, 39-44 Abscisic Acid Raises the Permeability of Plant Cells to Water. Z. GLINKA Department of Botany, Tel Aviv University, Tel Aviv, Israel LEONORA REINHOLD Department of Botany, Hebrew University of Jerusalem, Jerusalem, Israel. Plant Physiol. (1971) 48, 103-105 The Effect of Epidermal Cell Water Potential on Stomatal Response to Illumination of Leaf Discs of Vicia faba. Zvi Glinka Physiologia Plantarum (1971) 24(3):476 – 479 Induced Changes in Permeability of Plant Cell Membranes to Water. Z. GLINKA Department of Botany, Tel Aviv University, Tel Aviv, Israel LEONORA REINHOLD Department of Botany, Hebrew University of Jerusalem, Jerusalem, Israel. Plant Physiol. (1972) 49, 602-606 Abscisic Acid Effect on Root Exudation Related to Increased Permeability to Water. Z. GLiNKA, Department of Botany, Tel Aviv University, Tel Aviv, Israel. Plant Physiol. (1973) 51, 217-219 Fluxes of a Nonelectrolyte and Compartinentation in Cells of Carrot Root Tissue. Z. GLINKA, Department of Botany, Tel Aviv University, Tel Aviv, Israel. Plant Physiol. (1974) 53, 307-311 Calcium Ions Protect Beet Root Cell Membranes against Thermally Induced Changes. Yocheved Toprover, Zvi Glinka Physiologia Plantarum (1976) 37: 131-134. Effects of Abscisic Acid and of Hydrostatic Pressure Gradient on Water Movement through Excised Sunflower Roots. Zvi GLINKA Department ofBotany, The George S. Wise Center for Life Sciences, Tel Aviv University, Tel Aviv, Israel. Plant Physiol. (1977) 59, 933-935 Abscisic Acid Promotes Both Volume Flow and Ion Release to the Xylem in Sunflower Roots. Zvi GLINKA Department of Botany, George S. Wise Faculty of Life Sciences, Tel Aviv University, Tel Aviv, Israel. Plant Physiol. (1980) 65, 537-540 Changes in potassium fluxes in cells of carrot storage tissue related to turgor pressure. Sarai Enoch, Zvi Glinka. Physiologia Plantarum (1981) 53: 548-552. Changes in potassium fluxes in cells of carrot storage tissue related to turgor pressure. Sarai Enoch, Zvi Glinka. Physiologia Plantarum (1981) 53: 548-552. Effect of abscisic acid on exudation from deficient and aged sunflower roots. Zvi Glinka, Noemi Abir. Physiologia Plantarum (1983) 59: 208-212. A Kinetic Analysis of Phytochrome Controlled Mesocotyl Growth in Zea mays Seedlings. A. Yahalom, B. L. Epel*, Z. Glinka, I. R. Macdonald, and D. C. Gordon. Department of Botany, The George S. Wise Faculty of Life Sciences, Tel Aviv University, Tel Aviv 69978, Israel (A.Y., B.L.E., Z.G.), and Institutefor Soil Research, Craigiebuckler, Aberdeen AB9 2QO Scotland (I.R.M., D.C.G.). Plant Physiol. (1987) 84, 390-394 Photomodulation of mesocotyl elongation in maize seedlings: Is there a correlative relationship between phytochrome, auxin and cell wall extensibility? A. Yahalom, B. Epel, Z. Glinka. Physiologia Plantarum (1988) 72(2):428 - 433 · מדיה וקבצים בנושא צבי גלינקה בוויקישיתוף פרופ' צבי גלינקה יקיר העיר חולון, 1998 באתר העירייה.